ကာမဂုဏ်

ကာမဂုဏ်ဆိုသည်မှာ ဗုဒ္ဓမြတ်စွာဘုရား၏ အလိုအရ  ငါးဖြာအာရုံကို ဆိုလိုခြင်းဖြစ်ပြီး ကိလေသာအာရုံ၌ ဖွဲ့စည်းတတ်သော တရား ငါးပါး ဟု အဓိပ္ပာယ်ရသည်။ ထိုငါးပါးမှာ

(၁) ရူပါရုံ - အဆင်းအာရုံ၊ 
(၂) သဒ္ဒါရုံ - အသံအာရုံ၊ 
(၃) ဂန္ဓာရုံ - အနံ့အာရုံ၊ 
(၄) ရသာရုံ - အရသာအာရုံ၊ 
(၅) ဖောဋ္ဌဗ္ဗာရုံ - အတွေ့အထိအာရုံ။   တို့ ဖြစ်သည်။

ကာမဂုဏ်ဥပမာ ၁၀ ပါး 
ကာမဂုဏ်တရားဥပမာ ၁၀ ချက်မှာ လက္ခဏသံယုတ်၊ နိဒါနဝဂ္ဂသုယုတ္တစသည့် ပါဠိတော်များ၌ လာရှိသည်။ ကာမဂုဏ်ကို အများသိထားသည်မှာ ကာမမီးဟူ၍ ဖြစ်သည်။
အဋ္ဌိကင်္ကလူပမာ ကာမာ - ကာမဂုဏ်တို့သည် အရိုးစုနှင့် တူ၏။
မံသပေသူပမာ ကာမာ - ကာမဂုဏ်သည် သားတစ်နှင့် တူ၏။
တိဏုက္ကူပမာ ကာမာ - ကာမဂုဏ်သည် မြက်မီးတုတ်နှင့် တူ၏။
အင်္ဂါရကာသူပမာ ကာမာ - ကာမဂုဏ်သည် ရှားမီးသွေးရဲရဲနှင့် တူ၏။
သုပိနကူပမာ ကာမာ - ကာမဂုဏ်သည် အိပ်မက်နှင့် တူ၏။
ယာစိတကူပမာ ကာမာ - ကာမဂုဏ်သည် အငှားပစ္စည်းနှင့် တူ၏။
ရုက္ခဖလူပမာ ကာမာ - ကာမဂုဏ်သည် အသီးပြည့် သစ်ပင်နှင့် တူ၏။
အသိသူနုပမာ ကာမာ - ကာမဂုဏ်သည် သားသတ်ရုံနှင့် တူ၏။
သတ္တိသူလူပမာ ကာမာ - ကာမဂုဏ်သည် ဓားသန်လျက်နှင့် တူ၏။
သပ္ပ သိရူပမာ ကာမာ - ကာမဂုဏ်သည် မြွေဦးခေါင်းနှင့် တူ၏။

ကိုးကား 

ဗုဒ္ဓဘာသာ